Η επίδραση της ελληνικής trap μουσικής στις πεποιθήσεις και τη συμπεριφορά των νέων ως προς τη χρήση ψυχοτρόπων ουσιών και την κατανάλωση αλκοόλ : Απόψεις εφήβων και γονέων
Creators: name: Χαρίτου, Αικατερίνη Παναγιώτη
Publisher: name: Aristotle University of Thessaloniki
Year: 2024
Subjects: Trap μουσική
Ναρκωτικά
Αλκοόλ
Trap music
Drugs
Alcohol

description: Η παρούσα έρευνα πραγματεύεται τον ρόλο που διαδραματίζει η ελληνική trap μουσική στη διαμόρφωση θετικών πεποιθήσεων σχετικά με τη χρήση ψυχοτρόπων ουσιών και αλκοόλ κατά την εφηβεία. Σκοπός της έρευνας ήταν η εξέταση των απόψεων εφήβων που ακούνε trap μουσική, καθώς και των γονέων των εν λόγω εφήβων, σχετικά με τον τρόπο με τον οποίο η τελευταία επηρεάζει τη συμπεριφορά των νέων σε σχέση με τη χρήση ουσιών και την κατανάλωση αλκοόλ. Στη μελέτη συμμετείχαν 21 άτομα συνολικά (Ν= 21), από τα οποία 18 ήταν έφηβοι ηλικίας 15 έως 18 ετών και 3 ήταν γονείς εφήβων που ακούνε trap μουσική. Η συλλογή των δεδομένων πραγματοποιήθηκε μέσω συνεντεύξεων σε ομάδες εστίασης, ενώ η ανάλυση τους βασίστηκε στη μέθοδο της θεματικής ανάλυσης. Τα κύρια ευρήματα κατέδειξαν ότι οι περισσότεροι συμμετέχοντες πιστεύουν πως η trap μουσική διαδραματίζει κάποιον ρόλο στη διαμόρφωση θετικών απόψεων όσον αφορά στη χρήση ουσιών και αλκοόλ. Υπήρξαν κάποιες διαφορές ανάμεσα στις ομάδες ως προς τον τρόπο και τον βαθμό στον οποίο θεωρούν ότι το συγκεκριμένο είδος μουσικής ασκεί επιρροή στις πεποιθήσεις και τη συμπεριφορά των εφήβων. Οι συμμετέχοντες της Α΄ Λυκείου δε διέκριναν άμεση σύνδεση ανάμεσα στη μουσική και στη χρήση, ενώ οι ομάδες της Β΄ και της Γ΄ Λυκείου προβληματίστηκαν περισσότερο σχετικά με την επιρροή που παρατηρούν ότι έχει η trap σε αυτές τις ηλικίες. Οι γονείς, από την άλλη, κατέληξαν στο συμπέρασμα ότι η επίδραση αυτή είναι κυρίως επιφανειακή με αποτέλεσμα να μην προκαλεί ανησυχία. Μέσα από τις συνεντεύξεις των εφήβων, ωστόσο, παρατηρήθηκε ότι επικρατεί μία κανονικοποίηση όσον αφορά στη χρήση της κάνναβης συγκεκριμένα αλλά και στην κατανάλωση αλκοόλ σε αυτές τις ηλικίες. Συνεπώς, η ψυχαγωγική χρήση ουσιών και αλκοόλ φάνηκε να αντιμετωπίζεται ως κάτι το φυσιολογικό και συνηθισμένο από τους έφηβους συμμετέχοντες.
description: The present study deals with the role of Greek trap music in the formation of positive beliefs regarding the use of psychotropic substances and alcohol during adolescence. The aim of the research was to investigate the views of adolescents who listen to trap music and parents whose children choose this genre regarding the extent to which the latter can push young people towards substance abuse and excessive alcohol consumption behaviors. This was a qualitative study involving a total of 21 participants (N= 21), 18 of whom were adolescents aged 15 to 18 years old and 3 of whom were parents of adolescents who listen to trap music. Data was collected by conducting focus group interviews and thematic analysis was applied for data analysis. The main findings showed that most participants believe that trap music plays a role in the formation of positive views on drug and alcohol use. There were some differences between the groups in how and to what extent they felt that this type of music influences adolescents' beliefs and behavior. Participants from the first year of high school did not perceive a direct link between music and use, while groups from the second and third years were more concerned about the influence they observed trap music to have on adolescents. Parents, on the other hand, concluded that this influence is mainly superficial and therefore not a cause for concern. Through the interviews with the adolescent groups, however, it was observed that there seems to be a prevailing normalization of cannabis use and alcohol consumption among these ages. In conclusion, recreational substance and alcohol use appeared to be regarded as commonplace by the adolescent participants.